Алматыдағы Райымбек батыр кесенесі жаңартылады
"Алматыдағы Райымбек батыр кесенесі жаңартылады" | "https://abai.kz/post/153898"
TITLE: Алматыдағы Райымбек батыр кесенесі жаңартылады
URL: https://abai.kz/post/153898
META: "Алматыдағы Райымбек батыр кесенесі жаңартылады" | "https://abai.kz/post/153898"
DATE: 24.06.2022
AUTHOR(s): Abai.kz
TOTAL WORDS: 102
TEXT: Биыл Райымбек батыр кесенесі жаңартылады. Бұл туралы Алматы қаласы әкімі Ерболат Досаев мәлім етті, деп хабарлайды Abai.kz сайты ҚазАқпаратқа сілтеме жасап. Ресми деректерге сүйенсек, бүгінгі күні Алмалы ауданында 45 мәдени-демалыс нысаны мен 53 тарих және мәдениет ескерткіші бар. «Биыл Мәуленов көшесінде жаңа кітапхананы аштық, онда коворкинг аймағы мен балаларды дамыту орталығы жұмыс істейді. Осылайша, аудан кітапханаларының жалпы саны 8-ге жетті. Аудан кітапханалары 10 парк пен скверлерде балалар мен жасөспірімдерге арналған ойын-сауық бағдарламалары бар «Жарқын жаз» маусымдық жобасын іске асырып жатыр», – деді қала әкімі Ерболат Досаев. Сонымен қатар, ол биыл Райымбек батыр кесенесі жаңартылатынын атап өтті. Жөндеу жұмыстары 2023 жылы аяқталады. Abai.kz
